李元吉 (堂邑)

李元吉，字守正，山東東昌府堂邑縣人，軍籍，明朝政治人物。

 生平 
弘治十一年（1498年）戊午科山東鄉試第三名舉人。弘治十五年（1502年）中式壬戌科會試第五十八名，三甲第十六名進士。改翰林院庶吉士，授刑部主事，調吏部考功司主事，正德三年（1508年）丁母憂。服闋，復除稽勳司主事，歷考功司员外郎、文選司郎中，正德九年（1514年）五月升通政使司右通政、提督誊黄，十三年九月被言官论劾致仕。嘉靖初召为太僕寺卿，‌固辞不起。编著有《读书呓语》。康熙《堂邑县志》卷十五人物：李元吉，字守正。少博學，盛文譽。學使某尝舉其文以励六郡之士。尋領鄉薦成進士。選輸翰林院庶吉士，考選授吏部主事，歴文選司郎中。為人廉峻，遇事感慨，激發張眉，論列是非，務爭大體。一日舆工部議事不合，投筆奮衣而還！于是往往相指畏。陞右通政，告歸。嘉靖初召为太僕寺卿，‌固辞不起。元吉嚴正性，動中縄尺。於人少有许可。檢饬子姓族人肅于朝典。僻居村墅，臺省故旧問遺以及州府竿牍一切不报。間有車馬存访，則逡巡引避。少负气節，傲兀一世，雖老其英挺之概猷掲掲云。祀郷賢。

 家族 
曾祖李廣；祖父李福；父李雄，字世傑，號静斋，太原、淮安二府通判。母陳氏。慈侍下。兄元亨（義官）。

参考文献
 顾清《东江家藏集》《太安人陈氏墓志》：以正统丁巳正月初九日生，弘治乙丑受封命，正德戊辰秋七月七日卒，享年七十有二。

Category:堂邑人
Category:李姓
Category:明朝刑部主事
Category:明朝吏部主事
Category:明朝吏部郎中
Category:明朝右通政
Category:弘治十一年戊午科山東鄉試舉人